| Medaljeoversikt |
| --- |
| Konkurrerte for NorgeNorge Norge |
| Langrenn/skiskyting |
| Paralympics |
| Sølv | 2022 Kinas flagg Beijing |  Langrenn sprint, fri teknikk |
| Sølv | 2018 Sør-Koreas flagg Pyeongchang |  Langrenn sprint, klassisk |
| Bronse | 2022 Kinas flagg Beijing |  4 x 2,5 km stafett langrenn, åpen klasse |
| Para-VM på ski |
| Gull | 2022 Norges flagg Lillehammer | Sprint, klassisk |
| Gull | 2022 Norges flagg Lillehammer | 10 km, klassisk |
| Sølv | 2022 Norges flagg Lillehammer | 15 km, fri teknikk |
| Bronse | 2022 Norges flagg Lillehammer | 4 x 2,5 km stafett, åpen klasse |
| Gull | 2019 Canadas flagg Prince George |  Sprint langrenn fri teknikk, stående |
| Gull | 2019 Canadas flagg Prince George |  5 km langrenn fri teknikk, stående |
| Gull | 2019 Canadas flagg Prince George |  15 km langrenn klassisk teknikk, stående |
| Gull | 2019 Canadas flagg Prince George |  4x2,5 km stafett langrenn, åpen klasse |
| Bronse | 2019 Canadas flagg Prince George |  6 km skiskyting sprint, stående |

**Vilde Nilsen** (født 12. januar 2001 i Tromsø) er en norsk paralympisk langrennsløper og skiskytter, som representerer Kvaløysletta Skilag og Tromsø Skiskytterlag. Hun deltar i klassen LW4 for stående utøvere, og vant fire gullmedaljer under Para-VM på ski 2019. 

Pr mars 2019 var hun rangert som nummer én i verden i paralangrenn, og nummer fem i paraskiskyting, i klassen for stående. Også pr februar 2022 var hun rangert som nummer én i verden i paralangrenn i sin klasse.

Bakgrunn
--------

Hun fikk lineær sklerodermi i venstre fot og hofte da hun var åtte år gammel, som har gitt nedsastt styrke og bevegelighet, samt ulik beinlengde. Hun begynte med langrenn da hun var tre år gammel, og skiskyting da hun var ni år. Hun begynte med paraidrett da hun var cirka 14 år gammel.

Idrettskarriere
---------------

### 2015/16

Nilsen vant juniornorgescupen i paralangrenn for stående i sesongen 2015/16. Hun vant sprinten og 5 km for stående i juniorklassen under NM på ski 2016.

### 2016/17

Hun deltok i langrenn under Para-VM på ski 2017, i klassen for stående utøvere. Der kom hun på femteplass i sprinten, og Norge kom også på femteplass i miksstafetten på 4 x 2,5 km. Under NM på ski 2017 vant hun sprinten i fri teknikk og 5 km klassisk i juniorklassen.

Hun vant norgescupen i langrenn for junior, og kom på 14.-plass i Verdenscupen i paralangrenn 2016/17.

### 2017/18

Hun representerte Norge under Paralympiske vinterleker 2018. I skiskyting kom hun på femteplass på 6 km sprint for stående utøvere. I langrenn fikk hun sølv på sprinten, bak Anna Milenina, som konkurrerte under nøytralt flagg under disse lekene. Hun kom på femteplass på 7,5 km klassisk, og Norge kom på åttendeplass på miksstafetten. Under NM på ski 2018 vant hun sprint klassisk og 10 km fri teknikk i juniorklassen, som eneste utøver. 

Hun deltok i Verdenscupen i paralangrenn 2017/18, og kom denne sesongen på femtendeplass med 110 poeng.

### 2018/19

Para-VM på ski 2019 ble arrangert i Prince George i Britisk Columbia i Canada, og hun fikk der tre individuelle gullmedaljer og én gullmedalje i stafett. Hun vant sprint og 5 km fri teknikk, og 15 km klassisk. I tillegg vant Norge stafetten i åpen klasse, der Nilsen gikk sammen med Trygve Steinar Larsen, Håkon Olsrud og Eirik Bye. I skiskyting fikk hun bronse på 6 km sprint.

I Verdenscupen i paralangrenn 2018/19 vant hun klassen for stående utøvere. Hun deltok også i Verdenscupen i paraskiskyting 2018/19, der hun kom på tiendeplass.

### 2019/20

Nilsen vant Verdenscupen i paralangrenn 2019/20, med 780 poeng.

### 2020/21

I Verdenscupen i paralangrenn 2020/21 kom hun på andreplass, bak Ljudmyla Ljasjenko.

### 2021/22

Para-VM i snøsport 2022 ble arrangert på Lillehammer. Nilsen vant der sprinten og mellomdistansen, og hun fikk sølv på langdistanse og bronse på 4 x 2,5 km stafett. Hun representerer Norge under Paralympiske vinterleker 2022 i Beijing. Der brøt hun åpningsdiatansen, som var langdistanse (15 km). På sprinten, som gikk i fri teknikk, fikk hun sølv, bak Natalie Wilkie fra Canada.

Utmerkelser
-----------

* Idrettsgallaen 2020 - «Årets kvinnelige funksjonshemmede utøver» for 2019

Referanser
----------

1. ↑  IPC - *World Para Nordic Skiing Rankings - Rankings March 2019 - Cross Country*, besøkt 22. mars 2019.
2. ↑  IPC - *World Para Nordic Skiing Rankings - Rankings March 2019 - Biathlon*, besøkt 22. mars 2019.
3. ↑  IPC - *World Para Nordic Skiing Rankings - Rankings February 2022 - February 14 - Cross Country*, besøkt 10. mars 2022.
4. 1 2 3  Norges skiforbund - *Vilde Nilsen*, besøkt 22. mars 2019.
5. ↑  Norges skiforbund - *World Para Nordic Skiing WC Points - Winter Season 2016/17*, besøkt 22. mars 2019.
6. ↑  Norges skiforbund - *World Para Nordic Skiing WC Points - Winter Season 2017/18*, besøkt 22. mars 2019.
7. ↑  IPC - *Prince George 2019 - Results - Results - Open Relay - Final 1*, besøkt 22. mars 2019.
8. ↑  IPC - *World Para Nordic Skiing WC Points Winter Season 2018/19*, besøkt 22. mars 2019.
9. ↑  IPC - *World Para Nordic Skiing WC Points - Winter Season 2019/20 - World Cup Overall Rankings - Cross Country*, besøkt 10. mars 2022.
10. ↑  IPC - *World Para Nordic Skiing WC Points - Winter Season 2020/21 - World Cup Overall Rankings - Cross Country*, besøkt 10. mars 2022.
11. ↑  Beijing2022.cn - *Vilde Nilsen* Arkivert 9. mars 2022 hos Wayback Machine. besøkt 10. mars 2022.

Eksterne lenker
---------------

* (en) Vilde Nilsen – IPC.infostradasports.com Rediger på Wikidata

* (en) Vilde Nilsen – Paralympic.org Rediger på Wikidata

* (en) Vilde Nilsen – FIS (langrenn) Rediger på Wikidata
* Profil hos Norges skiforbund